Epsteinove spisy

Epsteinove spisy () je súhrnné označenie viac než 6 miliónov strán dokumentov, obrázkov a videí, ktoré ukazujú kriminálne aktivity amerického finančníka a sexuálneho delikventa Jeffreyho Epsteina. Spisy obsahujú mená niekoľkých verejných osôb vrátane politikov a celebrít a odhaľujú Epsteinov vplyv.

Spisy sa začali znova významne riešiť počas druhého funkčného obdobia prezidenta Spojených štátov Donalda Trumpa. Trump počas svojej kampane v roku 2024 nadniesol myšlienku zverejnenia spisov, no následne počas svojho pôsobenia vo funkcii ich označil za hoax demokratov.

Dňa 18. novembra 2025 schválila Snemovňa reprezentantov USA zákon o transparentnosti Epsteinových spisov, ktorý bol tej noci jednomyseľne schválený senátom a na druhý deň podpísaný prezidentom. Ministerstvo spravodlivosti USA zverejnilo 19. decembra 2025 do uzávierky stanovenej zákonom relatívne malé množstvo spisov, čo vyvolalo kritiku z oboch strán. Dňa 30. januára 2026 bolo zverejnených viac než 3 milióny strán zahŕňajúcich 180 000 fotografií a 2 000 videí. Ministerstvo uviedlo, že zverejnenie z 30. januára 2026 bolo konečné a že boli splnené zákonné povinnosti, hoci predtým ministerstvo uviedlo, že by mohlo byť zverejnených aj viac než 6 miliónov strán. Zverejnené súbory spomínali viacero verejne známych osobností a viedli k zvýšenému skúmaniu ich aktivít. Politický tlak sa zvýšil na princeznú Mette-Marit, Andrewa Mountbattena-Windsora, Sarah Fergusonovú, Petra Mandelsona, Steva Tischa, Jay-Z, Elona Muska, Donalda Trumpa, Billa Clintona, Miroslava Lajčáka, Larryho Summersa, Petra Attiu, Billa Gatesa, Georgea J. Mitchella, Sultána Ahmada bin Salíma, Noama Chomského, Deepaka Chopru, Joi Ita, Kevina Spaceyho, Petra Thiela a Michaela Wolffa.

Ako Epsteinov zoznam () sa označuje údajný dokument nachádzajúci sa v spisoch, ktorý obsahuje mená vysoko postavených klientov, ktorým Epstein predával mladé dievčatá.

 Referencie 

 Pozri aj 
 Jeffrey Epstein

 Iné projekty 

 Zdroj 

Kategória:Politické aféry
Kategória:Sexuálne škandály
Kategória:Udalosti v 2025
Kategória:Udalosti v 2026
Kategória:Dokumenty
Kategória:Donald Trump
Kategória:2025 v USA
Kategória:2026 v USA